Noticia 
Transparente 
di Gobierno 


ARTE DI MURAYA 
SAN NICOLAS 


STABILIDAD 


Y 
PROSPERIDAD 


2 0 2 4 


Gabinete Wever-Croes 


Email: IslaOnline@gobierno.aw Tel: 528-4952 


Diahuebs 18 April 2024 


PROME MINISTER 


| Cuelyn Wever-Uroes 


al E dia 


eľ“ o | 
9 [Le 


E proyecto aki lo optimalisa WEB su capacidad di produccion di awa 
sigurando cu por satisface e demanda di awa di bebe di calidad 

Diaranson ultimo dia 17 di april, Prome Minister Evelyn Wever- 
Croes a presencia e firmamento di un contract hopi importante 
cu WEB a cera pa construi e di tres planta di Reverse Osmosis 
(purificacion di awa), e asina yama SWRO-3. 


CEO-nan di WEB Aruba y Seven Seas Water Group (SSWG), 
un proveedor multinacional di Water-as-a-Service (WaaS) 
solutions", den presencia di Prome Minister, a firma un acuerdo 
Build-Own-Operate- Transfer (BOOT) cu un termino di traspaso 
di 10 afia. Seven Seas Water (Aruba) VBA lo construi un planta 
di SeaWater Reverse Osmosis (SWRO“) cual lo contribui cu 
un minimo di 16.500m“ di awa potabel pa dia. 


E planta nobo (SWRO-3) lo ta parti di WEB su plan di termino 
largo y su Water Road Map pa satisface demanda continuo 
di awa, manteniendo suministro confiabel. E planta nobo lo 
reemplasa e actual facilidad temporal di produccion di awa. E 
planta nobo lo wordo contrui riba tereno existente di WEB y ta 
planea pa cuminsa opera na mita di 2026. E proyecto aki ta 

representa un logro grandi pa WEB y pa Aruba ya cu esaki lo 
optimalisa significantemente WEB su capacidad di produccion 
di awa sigurando cu por satisface e demanda di awa di bebe di 
calidad na nos ciudadanonan y bishitantenan. 


Por yega na baha e prijs di awa mirando cu e planta nobo lo 
depende menos di e heavy fuel oil. 

Prome Minister a enfatisa cu e proyecto aki lo hiba Aruba den 
un direccion mas sostenibel y por garantisa suficiente awa pa 
nos isla. Esaki lo aumenta e confiansa den e planta y tambe 
por yega na baha e prijs di awa mirando cu e planta nobo lo 
depende menos di e heavy fuel oil cual tin un costo halto. 
“Den nomber di Gobierno di Aruba mi ta felicita tur esnan cu 
a logra esaki. Danki na tur cu a haci e vision aki un realidad. 
Manera mi a bisa nan cu e firmamento aki, no solamente ta 
pensa den presente, sino e ta un enfoke riba futuro di nos 
yiunan y nan yiunan. Cu proyectonan asina nos por garantisa 
cu semper nos lo tin awa di bon calidad, awa pagabel y cu por 
confia riba dje. Un pabien na WEB”, Prome minister a expresa. 

Prome Minister Evelyn Wever-Croes: 
Prome Minister a reuni cu San Nicolas Business Association 


UN DI E PRIORIDADNAN DI GABINETE WEVER- 


CROES TA PA TRECE DESAROYO DEN SAN NICOLAS 

Manera a wordo menciona na varios ocacion, un di e 
prioridadnan di Gabinete Wever-Croes ta pa trece stabilidad 
y progreso den San Nicolas. Pa por logra yega na cumpli cu 
e deseo di esnan cu ta biba eynan, Prome Minister Evelyn 
Wever-Croes ta reuni regularmente cu San Nicolas Business 
Association (SBNA), pa asina haya un idea di kico ta loke 
enberdad e bario di San Nicolas ta desea. 


E ultimo reunion cu Prome Minister tabata tin cu SNBA tabata 
siman pasa, na unda el a sinta cu presidente di SNBA, sefior 
Errol de Freitas pa combersa riba varios tema importante cu 
tin andando pa San Nicolas. Durante e reunion a cubri e tema 
di e desaroyo den caya grandi di San Nicolas, e trabounan di 
embeyecimento cu DOW lo cuminsa pronto cu nan, y e status 
di hotel Secrets. 


Tambe a toca e tema di insiguridad den trafico na Seroe 
Colorado, caminda hendenan ta core auto iresponsabel, 
causando varios accidente cu den pasado hasta a cobra bida 
di varios ciudadano. Esaki ta un tema hopi importante cu ya 
caba tin atencion di Minister di Husticia, cu ta trahando na 
pone "verkeersdrempel" pa purba mitiga e problema. 


"E tabata un reunion positivo, na unda a combersa riba tur e 
desaroyonan cu ta premira pa centro di San Nicolas, y caminda 
cu hunto cu SNBA lo dialoga pa yega na e miho forma pa 
ehecuta nan. Mi lo sigui reuni riba un base continuo cu SNBA, 
pa asina hunto nos por logra cosnan grandi pa San Nicolas", 
Prome Minister a expresa. mmm 

Prome Minister Evelyn Wever-Croes: 


PROME MINISTER A REUNI CU VARIOS CONSUL 
RIBA TEMANAN HOPI IMPORTANTE 


“Ta importante pa mantene e relacionnan cu e consulnan y p’esey tin 


Diahuebs 18 di april, Prome Minister Evelyn Wever-Croes a 
reuni cu varios consul cu ta representa varios pais na Aruba. A 
trata di Consul di Republica Dominicana, Consul di Colombia 
y Consul Honorario di Jamaica. 


CONSUL GENERAL DI REPUBLICA DOMINICANA SENOR 
LUIS PEREZ DELGADO 

E prome reunion tawata cu Consul General di Republica 
Dominicana sefior Luis Perez Delgado. Sefior Delgado a indica 
cua ta e preocupacionnan cu mas tin bou di e ciudadanonan di 
Republica Dominicano na Aruba. Na prome luga, el a indica di 
ta sumamente contento di ta na Aruba, cu Aruba ta un paraiso 
y cu tin hopi potencial pa por explora hunto cu Republica 
Dominicana. Prome Minister a bolbe toca e tema di e rutanan di 
transporte pa por trece fruta y berdura, material di contruccion 
mas frecuente y mas lihe pa asina e fruta y berduranan por bin 
mas fresco y na prijsnan mas abou. 


CONSUL GENERAL DI COLOMBIA SENOR GUSTAVO 
SERRANO AMAYA 

Despues a sigui e Consul General di Colombia, sefior Gustavo 
Serrano Amaya y cu sefior Serrano Amaya a trata diferente 
otro tema entre otro e tema di permiso cu ta un critica cu ta 
bin hopi padilanti, pero tambe a trata e tema pa Aruba por 
traha mas hunto cu Colombia pa locual ta trata desasternan y 
calamidadnan. Un bon noticia referente esey ta cu Colombia, 
riba su propio costonan a invita Aruba pa varios training den e 
campo aki. 

Tambe a papia di temanan di e posicion di hende muhe entre 
otro e proteccion di hende muhe unda Colombia ta un pais 
hopi fuerte den esey. Anteriormente ya Aruba a indica na e 
embahador pa e dos paisnan traha hunto riba esaki y awor aki 
Colombia a invita Aruba pa mas cooperacion riba e tema. 

Un otro tema hopi importante cu semper ta trata cu Colombia 
ta e relacionnan di comercio, con por fortifica esakinan y asina 
Aruba por yega na importa carni y galifia for di Colombia y 
asina por haya carni mas fresco y na prijs mas barata. Akinan 
e mandatario a wordo informa cu e trabounan ya ta andando 
pa logra esaki y cu e afia aki ta purba di keda cla cu e leynan 


Colombia. 


CONSUL HONORARIO DI JAMAICA SENOR DON TAYLOR 
E ultimo consul cu Prome Minister a reuni cu ne ta e Consul 
Honorario di Jamaica, sefior Don Taylor. Sefior Taylor a indica, 
comparando Jamaica y Aruba, cu Aruba ta un paraiso y cu ainda 
tin espacio pa mas cooperacion. Ya caba tin algun compania 
na Aruba cu tin cierto relacionnan cu Jamaica riba e tema di 
comercio cual ta hopi importante y lo sigui busca pa mehora 
den esaki. Semper ta importante pa tin mas relacionnan di 
comercio ya cu e ta yuda cu e desaroyo di e economia di Aruba. 
Prome Minister a expresa cu e reunion tawata hopi informativo 
y cu semper ta importante pa scucha e preocupacionnan cu ta 
biba bou ciudadanonan di Jamaica aki na Aruba. 


E mandatario a indica cu Relacionnan Exterior ta un tema cu 
realmente ta cay bou e competencia di Reino Hulandes y Aruba 
ta hopi mara na locual cu Hulanda ta indica den esaki, pero 
akinan na Aruba e ta cay bou di su ministerio y p'esey ta hopi 
importante pa mantene e relacionnan cu e consulnan. “Nos 
tin un cuerpo consular na Aruba caminda tur e consulnan ta 
representa den dj'e y nos ta bay tin reunionnan regularmente 
cu e cuerpo consular riba tur e temanan di importancia. Pa 
Gobierno di Aruba ta importante pa tur ciudadano cu a haci 
di Aruba nan hogar, sinti nan mes na cas, atene nan mes 
naturalmente na e regla- y proceduranan di nos pais y pa wak 
con nos por tin mas cooperacion pa por yuda Aruba sigui bay 
padilanti”, e mandatio a expresa. mmm 

MINISTER 


Den e siman aki cu Minister Maduro di Finansa ta atende e IMF 
Spring Meetings na Washington DC, e mandatario ta probecha 
pa reuni cu diferente banco pa por haci e preparacionnan 
necesario pa Aruba por subi mercado internacional pa por 
cubri e necesidad financiero di Aruba. 


Minister Maduro a reuni cu, entre otro, JP Morgan, Standard 
Charter, Citi Group y Santander pa asina por splica mas di 
e desaroyonan cu ta tumando luga na Aruba pa yega na e 
stabilidad financiero cu ta brinda e confiansa na inversionista. 


E afia aki Aruba lo bay subi e mercado di capital internacional 
despues di e pandemia y lo haci esaki pa un suma di 160 miyon 
dollar. Esaki ta un suma cu ta wordo refinancia di e debenan 
internacional existente cu ta madura. Como ta refinancia, esaki 
no lo crece e debe di Pais Aruba. 


Mester acentua cu inversionistanan tin confiansa den Aruba 
y esaki nan por a mira durante e pandemia, na unda cu 
inversionistanan a keda tene Aruba su bononan apesar di 
e situacion precario di Aruba su finansa y economia na e 
momento eynan. Tur e banconan ta indica di ta hopi satisfecho 


pa mira e manera Aruba a atende cu e pandemia y awo ta 
recuperando grandemente. Despues di hopi tempo Aruba, 
awo ta conoce surplus en bes di deficit y esaki ta trece cune 
otro oportunidadnan financiero pa Aruba. MN 

Minister di Turismo y Salud Publico sr. Dangui Oduberta informa Considerando e performance den luna di maart 2024 nos por 
comunidad cu e resultadonan di turismo pa luna di maart 2024 conclui cu tin un crecemento positivo y stabiel di turistanan cu 
a drenta. A ser demostra cu analisis den luna di maart 2024 cu ta biniendo Aruba. Minister Oduber kier a gradici tur partnernan, 
un biaha mas cifranan ta positivo pa nos economia. ATA, AAA, APA, AHATA, ATSA y Aruba vacation rentals pa e 


resultadonan positivonan aki. Sin lubida nos hendenan y e 


satisfecho cu luna di maart a sera cu resultadonan positivo. | j 
Maart 2024 a ricibi 141,380 bishitante 
cu a drenta Aruba cu un 25.8% den 
crecemento compara cu e mesun luna MARCH RESULT 2024 
di 2023. 


Aruba ta keda un destinacion precioso 
pa hopi bishitante den caribe. Turistanan 
ta keda satisfecho cu Aruba y ta clasifica 
e “Guest experience" cu un 9.0. E tres 
categorianan cu ta wordo mas mihor 
clasifica ta: ambiente cu 9.6, localidad 
cu 9.5 y food & beverage cu 9.4. 


118,675 14,016 2,885 


83.9% 9.9% 5 2.6% 


Den 2023 Aruba Tourism Authority (ATA) 
a cuminsa midi e impacto economico di 
“short term rentals”. Ta midi e impacto Ono happy island + ARUBA.COM 
aki cu Average Daily Rate (ADR) cu ta 
na $296 y Occupancy Rate cu ta na x 
70.1% cu un entrada di $22,856.992 pa SNAPSHOT YTD MAR 202 


e luna di maart 2024. (=) o. 
Minister Oduber ta remarca cu e top o EOWLONG | WHAT DID THEY SPEND?" 
3 plataforma di Vacation Rentals na 382,723 3,084,943 mo 3,451.6 no 
Aruba ta Airbnb, Booking.com y VRBO. 


Ta pa menciona cu Airbnb tin e mercado | : e 
mas grandi di “listings” y “occupancy” WHERE: AA TILEY AA 

. Ň a ALL INCLUSIVE TIMESHARE OTHERS 
di vacation rentals creciendo den ful 


caribe. © 


379,628 847,702 1,201,280 


Pa conclui, Minister Dangui Oduber ta | > 
satisfecho cu Aruba keto bai tin cifranan 
halto cu ta demostra e bon maneho. 

Minister Dangui Oduber: 


CUENTA ANUAL DI IMSAN 2023 TA MUSTRA 
LOGRONAN REMARCABEL Y COMPROMISO NA 
EXCELENCIA 


Awe mainta Minister Dangui Oduber a ricibi bishita di dr. 
Rajnherc, director di Imsan y tambe miembro di hunta di 
supervision, sr. Jimenez, pa orguyosamente entrega e cuenta 
anual di afia 2023 na Minister di Salud. E cuenta anual ta 
refleha con Isman a destaca cu un afia di logronan significante 
y un compromiso pa brinda cuido di calidad na e comunidad 
di Aruba. 


Na 2023, Imsan a logra di ricibi e prestigioso Gold Seal 
of Approval for di Joint Commission International (JCI). E 
acreditacion distingui aki ta sirbi como un prueba di Imsan 
su compromiso na e standardnan internacional pa calidad 
y seguridad den cuidado di salud, reafirmando Imsan su 
dedicacion na excelencia den cuido di pashent. 


Ademas, Imsan a inverti den infrastructura door di adkiri 
ekiponan esencial pa efectua cirugianan di wowo y sosteniendo 
e demanda creciente pa operacionnan di wowo. E avancenan 
aki no solamente ta pa mehora e capacidad di e instituto, pero 
tambe ta asegura cu e pashentdnan ta ricibi e standardnan 
mas halto di cuido. 


Pa reforsa ainda mas e compromiso pa mehora e servicio di 
salud, Imsan a obtene financiamento di 4.1 miyon florin for di 
AZV pa e afia 2024. E sosten financiero aki lo wordo utiliza pa 


adkiri ekipo adicional pa e seccion di diagnostico di e centro di 
wowo. 


Adicionalmente, Imsan a ordo dos ambulance nobo, cu 
ta planifica pa yega na Aruba pa fin di Augustus 2024. E 
adicionnan aki lo reforsa e servicio di emergencia medico, 
asegurando transporte rapido y confiable pa pashentnan cu ta 
sufri di obesidad. 


Na 2023, Imsan a atende un remarcabel 16,000 pashent door 
di su departamento di emergencia, a efectua 1,200 cirugianan 
di catarata, y a administra terapia di radiation na 250 pashent. 
E cifranan aki ta enfatisa e rol importante di e instituto den 
brinda servicio di salud esencial na e comunidad Arubano. 


Minister di Salud a termina e reunion elogiando e logronan di 
Imsan y a extende gratitud na e personal dedica kende nan 
esfuersonan a contribui na exito di 2023. Mirando padilanti na 
2024, Minister Oduber a expresa confianza den e capacidad di 
Imsan pa sigui entrega cuido exepcional y a encurasha e team 
pa persigui nan metanan cu coraje y determinacion. MN 

Annual Report 


2023 


Instituto Medico San Nicolas 


No sa 
SAN NICOLAS pd” al 


w ople meet care. 

Cu gran orguyo minister Geoffrey Wever tabata presente 
na e clausura exitoso di e di dos (2) edicion di Arubaverse 
- Arubaverse 2.0. Esaki ta un iniciativa lidera pa Exprodesk 
di DEACI, cu a tuma luga den e curason di San Nicolas, 
na The Hub. E serie di tayer a logra captura y mantene un 
nivel di interes impresionante entre e participantenan pa ful 
e temporada. Esaki ta resalta e sed di conocemento den e 
topiconan di adoptacion di tecnologia digital y financiero. 


Conocemento ta iguala "empowerment", y p'esey despues di 
e prome edicion exitoso di Arubaverse na Oranjestad, a dicidi 
di organisa tur e tayernan di Arubaverse 2.0 na San Nicolas 
pa ta mas accesibel pa personanan pariba di brug tambe cera 
conoci cu tur e ultimo desaroyonan digital y economico. 


Minister Wever a reafirma e balor di iniciativanan educativo 
den promove desaroyo personal y profesional pa un desaroyo 
economico saludabel y sostenibel, y ta contento cu por a host 
e tayernan na San Nicolas como un esfuerso "on-going" pa 
plania y ehecuta revitalisacion den e ciudad cultural. 


Arubaverse su serienan di tayer no ta solamente pa educa, pero 
tambe inspira un dialogo productivo rond di e oportunidadnan y 
retonan den e mundo digital moderno. E interes y entusiasmo 
demostra pa e participantenan ta un refleho di e importancia di 
educa y desaroya e comunidad su abilidadnan y conocemento, 
brindando hermentnan critico pa navega e mercadonan 
financiero global. 


Minister Geoffrey Wever ta aplaudi e colaboracionnan cu 
a contribui na un ambiente dinamico y interactivo. Un danki 
na Sra. Sharon Meijer di Exprodesk (DEACI) y tambe na Sr. 
Bruce Harms di Full Stack Foundation kende a modera e serie 
tayernan, cual a cubri topiconan manera Artificial Intelligence, 
Cryptocurrecy, Blockchain, User Experience (UX), Innovation, 
Machine Learning, Web 3.0 y mas. 


Minister Geoffrey Wever ta remarca "e entusiasmo cu nos a 
mira ta un indicacion claro cu nos ta moviendo den direccion 
corecto", mencionando cu "San Nicolas no solamente a host e 
evento, pero tambe a demostra di por bira un pilar di fortaleza 
y progreso economico, den e rumbo pa un futuro mas sabi, 
informa y capacita pa nos isla." s 

MINISTER 


Canal 22, TeleAruba y Gabinete Wever-Croes lo ta transmitiendo en bibo 
desde 8 or di anochi 


= = M de a a 
E anochi mas grandi den deporte di Aruba lo tuma luga Tambe, 4 atleta olimpico lo ricibi un certificado y pin for di World 
diabierna, 19 di april 2024, unda cu lo reconoce e atletanan Olympians Association pa nan esfuerso, disciplina, dedicacion 
cu a sobresali durante aña 2023. Un total di 24 federacion a y promove e balornan olimpico. E anochi di gala lo tuma luga 
manda nomber di nan atleta cu mas a destaca durante aña © diabierna, 19 di april 2024 den Renaissance Convention 
2023 y un total di 150 atleta di diferente discplina ta nomina. Center, cuminsando 8 or di anochi. Pueblo di Aruba ta keda 
Ademas, lo reconoce 20 entrenado pa nan contribucion den e cordialmente invita pa sintonisa e anochi mas grandi den 
desaroyo di deporte di Aruba. Fuera di esaki, lo rindihomenahe — deporte di Aruba en bibo, a traves di Canal 22, TeleAruba y 
na dies (10) baluarte di deporte cu a aporta na e desaroyo di pagina di Facebook di Gabinete Wever-Croes. Minister Endy 


deporte di Aruba durante varios afia. Croes ta desea tur nominado hopi exito e anochi aki. mmm 

SU MANEHO LABORAL Y DI INTEGRACION 
TA DUNANDO SU FRUTO 


Durante e mandatario su disertacion den parlamento diamars 
ultimo, Minister Croes a elabora extensamente riba e adelanto 
y mehoracion cu DIMAS a bin ta conociendo. 


DIMAS: 

A pesar di a acepta cu ainda DIMAS no ta unda cu e mester ta, 
DIMAS a bin ta conoce un adelanto y mehoracion alentador. 
Y pa esaki e ta reconoce y gradici tur trahado di DIMAS sin 
excepcion. 


Minister Glenbert Croes a entrega un raportahe amplio na 
Parlamento den cual a keda demostra cu cifra y datos, con e 
servicio y proceso di tur servicio na DIMAS a bin ta mehorando, 
cual raportahe nos ta comparti cu pueblo di Aruba. 


Minister Glenbert Croes ta e unico mandatario cu despues di 
16 pa 18 afia, kier pa DRH y IND Hulanda reorganisa DIMAS 
contrario na AVP cu pa 8 afia largo a uza DIMAS pa negoshi 
di permiso. 


INTEGRACION: 
UnArubacu suturismofloreciente mesterdisu departamentonan 
funcionando optimalmente pa no obstaculisa nitranca desaroyo 
economico di nos Pais. 


Pero cu asombro Minister Glenbert Croes 
a tuma nota con e dos ex ministernan 
esta Sevinger y Lopez Tromp, condena 
pa negoshi di tereno y mrs real estate, 


Afgehandeld vs 
niet Afgehandeld 


awe kier crea duda den integridad di M 
su persona. Pero pe mandatario esaki 

ta comproba cu su maneho ta dunando 
resultado. bs) a 


Voltooi MM 14014 


CIFRA DI DESEMPLEO NUNCA ANTES 
VISTO: 

Fordi2017 cu Glenbert Croes tin e cartera 
di Labor, el a anuncia cu su maneho ta: 
nos yiunan di tera ta na prome lugar. Na 
2017 ora el a bira Minister di Labor el 
a haya desempleo na 8.9% (AVP). El a 
percura cu man firme duna nos yiunan di 

tera prioridad y danki na e maneho aki cu na 2018 desempleo 
a baha na 7.3%. Na 2019 e tasa di desempleo a baha te na 
5.2%. Si no tabata pa COVID cu a bati na nos porta na 2020, 
desempleo lo a sigui baha. Pues e maneho di nos yiunan di 
tera prome, a duna su fruto. Na 2021 un biaha mas Minister ta 
haya e cartera di Labor y e biaha aki combina cu Integracion. 


Na 2021 pa via di pandemia desempleo a subi te na 8.8%. 
Pero ya pa 2022 el a baha na un nivel nunca antes visto esta 
4.3%. Tur indicadornan ta duna cu e lo sigui baha den 2023. 


Desempleo durante Gobierno di AVP 

Pa compara, tempo cu AVP tabata den Gobierno, desempleo 
na 2010 tabata na 10.6% demostrando con e negoshi di 
permiso di AVP a perhudica nos yiunan di tera. 


Esaki ta demostra claramente cu e maneho di Glenbert Croes 
cu nos yiunan di tera ta na prome luga, ta dunando su fruto. 
Hasta desempleo bou di hobennan a baha. Y pa e cuponan 
di trabou cu localmente no por abastece, e mandatario ta 
percurando pa un integracion responsabel cu stranheronan cu 
ya ta na Aruba, cu a drenta Aruba legalmente, sin antecedencia 
penal, por yena e cuponan cu ta habri ainda. MN 

SIZONDERE BAND MET ARUBA. B- 766 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 

A ‘—- 


